Michael Des Barres

**Michael Des Barres** (født 24. januar 1948 i London) er en engelsk skuespiller og musiker. Han er kjent som den svært kreative leiemorderen Murdoc fra TV-serien *[[MacGyver]]*.

## Karrière
Han første filmrolle var som en av skoleelevene i klassikeren *To Sir, With Love* (1967). Etter en rekke andre filmer og gjesteroller på britisk TV, konsentrerte han seg etter hvert mer om musikken.

Des Barres var vokalist i glamrock-bandet Silverhead fra 1972 til 1974. Silverhead spilte inn to studioalbum som ble utgitt av Deep Purples eget plateselskap, Purple Records.

Etter å ha flyttet til Los Angeles dannet han bandet Detective sammen med Michael Monarch (Steppenwolf) i 1975. Detective ga ut to album på Led Zeppelins plateselskap Swan Song i 1977.

Des Barres første solo-album, *I'm Only Human*, ble utgitt i 1980.

I 1982 dannet han bandet Chequered Past sammen med blant annet Steve Jones (Sex Pistols) og Nigel Harrison og Clem Burke fra Blondie. Chequered Past turnerte en del i USA og ga ut et album i 1984.

Året etter, i 1985, fikk Des Barres det store musikalske gjennombruddet som vokalist på sommerturnéen til Duran Duran-sideprosjektet The Power Station, etter at bandets vokalist, Robert Palmer, nektet å turnere. Power Station spilte blant annet på den gigantiske Live Aid-konserten i Philadelphia med Des Barres som vokalist.

I 1986 kom Des Barres' andre solo-album, *Somebody Up There Likes Me*.

Siden har han fokusert mest på skuespillerkarrieren, og har blant annet hatt roller i *[[Kapring på åpent hav]]*, *[[Mulholland Drive (film)|Mulholland Drive]]* og *[[The Man From Elysian Fields]]*. På TV har han dukket opp i episoder av *[[Seinfeld]]*, *[[Frasier]]* og *[[Alias (TV-serie)|Alias]]*.

I alt har Michael Des Barres vært med i over 30 filmer og hatt gjesteroller i over 100 TV-serie-episoder.

Samtidig har han fortsatt å produsere og skrive låter for andre artister, og opptrer fortsatt med forskjellige rockeband i Los Angeles, gjerne sammen med kompisen, Steve Jones, fra Sex Pistols.

## Diskografi
### Soloalbum
* 1980: *I'm Only Human*
* 1986: *Somebody Up There Likes Me*

### Med Silverhead
* 1972: *Silverhead*
* 1973: *16 and Savaged*
* 1975: *Live at the Rainbow*

### Med Detective
* 1977: *Detective*
* 1977: *It Takes One to Know One*
* 1978: *Live from the Atlantic Studios*

### Med Chequered Past
* 1984: *Chequered Past*

### Med The Michael Des Barres Band
* 2012: *Carnaby Street*
* 2013: *Hot n Sticky Live*

## Filmografi
### Film
* 1967: *De ustyrlige* (*To Sir, with Love*) … Williams	
* 1971: *I, Monster* … Boy in Alley
* 1985: *Ghoulies* … Malcolm Graves
* 1989: *[[Pink Cadillac]]* … Alex
* 1992: *Waxwork II: Lost in Time* … George
* 1992: *[[Kapring på åpent hav]]* (*Under Siege*) … Domiani
* 1997: *Poison Ivy: The New Seduction* … Ivan Greer
* 1999: *The Hungry Bachelors Club* … Mr. Spinner
* 1999: *Sugar Town* … Nick
* 2001: *[[Mulholland Drive (film)|Mulholland Drive]]* … Billy
* 2001: *The Man from Elysian Fields* … Nigel Halsey
* 2002: *Ocean Park* … Gower
* 2004: *Catch That Kid* … Brisbane
* 2012: *California Solo* … Wendell

### Fjernsyn
* 1985: *[[Miami Vice]]* … Seg selv m/The Power Station («Whatever Works»)
* 1987–91: *[[MacGyver]]* … Murdoc
* 1988: *Miami Vice* … Shane DuBois («Baseballs of Death»)
* 1991–93: *The New WKRP in Cincinnati* … Jack Allen
* 1993: *[[Seinfeld]]* … Restaurateur («The Smelly Car»)
* 1994: *Supermann* (*Lois & Clark: The New Adventures of Superman*) … Lenny Stoke	Episode: "«Wall of Sound»"
* 1996–97: *[[Melrose Place]]* … Arthur Field
* 1997: *[[JAG (TV-serie)|JAG]]* … King Josif («Washington Holiday»)
* 2002: *My Guide to Becoming a Rock Star* … Eric Darnell
* 2002: *[[Gilmore Girls]]* … Claude Clemenceau («A Deep-Fried Korean Thanksgiving»)
* 2002: *[[Charmed]]* … Dark Priest («We're Off to See the Wizard»)
* 2004: *[[Dead Like Me]]* … Gideon Jeffries («In Escrow»)
* 2004: *JAG* … Howie Black («Trojan Horse»)
* 2005: *[[Alias (TV-serie)|Alias]]* … Miles Devereaux («The Index»)
* 2012: *[[NCIS (TV-serie)|NCIS]]* … Del Finney ("«Phoenix»)
* 2014: ** … Marty «The Cat» Kirch («Long Road Home»)
* 2018: *[[MacGyver (2016)|MacGyver (2016–)]]* … Nicholas Helman («Murdoc + Handcuffs»)

## Referanser


## Eksterne lenker
* 
* 
*